CELEX: 32006R1279
Language: fi
Date: 2006-08-25 00:00:00
Title: Komission asetus (EY) N:o 1279/2006, annettu 25 päivänä elokuuta 2006 , sokerijuurikkaan vähimmäishintojen sekä tuotantomaksujen ja lisämaksun erityisen muuntokurssin vahvistamisesta markkinointivuodeksi 2005/2006 sokerialalla niiden jäsenvaltioiden valuutoille, jotka eivät ole ottaneet käyttöön yhtenäisvaluuttaa

26.8.2006   
            
            
               FI
            
            
               Euroopan unionin virallinen lehti
            
            
               L 233/10
            
         
      KOMISSION ASETUS (EY) N:o 1279/2006,
   annettu 25 päivänä elokuuta 2006,
   sokerijuurikkaan vähimmäishintojen sekä tuotantomaksujen ja lisämaksun erityisen muuntokurssin vahvistamisesta markkinointivuodeksi 2005/2006 sokerialalla niiden jäsenvaltioiden valuutoille, jotka eivät ole ottaneet käyttöön yhtenäisvaluuttaa
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1),
   ottaa huomioon erityisistä yksityiskohtaisista säännöistä maatalouden muuntokurssin soveltamiseksi sokerialalla 30 päivänä kesäkuuta 1993 annetun komission asetuksen (ETY) N:o 1713/93 (2) ja erityisesti sen 1 artiklan 3 kohdan,
   sekä katsoo seuraavaa:
   
               (1)
            
            
               Asetuksella (EY) N:o 318/2006 korvataan markkinointivuodesta 2006/2007 lähtien sokerialan yhteisestä markkinajärjestelystä 19 päivänä kesäkuuta 2001 annettu neuvoston asetus (EY) N:o 1260/2001 (3). Asetusta (EY) N:o 1260/2001 sovelletaan vielä markkinointivuonna 2005/2006.
            
         
               (2)
            
            
               Asetuksen (ETY) N:o 1713/93 1 artiklan 1 kohdassa säännöksistä johtuu, että asetuksen (EY) N:o 1260/2001 4 artiklassa tarkoitetut sokerijuurikkaan vähimmäishinnat sekä mainitun asetuksen 15 artiklassa tarkoitetut tuotantomaksut ja 16 artiklassa tarkoitettu lisämaksu muunnetaan kansallisiksi valuutoiksi käyttäen erityistä maatalouden muuntokurssia, joka on yhtä suuri kuin kyseisenä markkinointivuonna sovellettujen maatalouden muuntokurssien pro rata temporis -keskiarvo.
            
         
               (3)
            
            
               Maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (4) mukaan 1 päivästä tammikuuta 1999 alkaen on syytä vahvistaa ainoastaan sellaiset erityiset maatalouden muuntokurssit, joita sovelletaan euroon ja niiden jäsenvaltioiden valuuttoihin, jotka eivät ole ottaneet käyttöön yhtenäisvaluuttaa.
            
         
               (4)
            
            
               Sen vuoksi markkinointivuodeksi 2005/2006 on syytä vahvistaa sokerijuurikkaan vähimmäishintojen sekä tuotantomaksujen ja tarvittaessa lisämaksun erityinen maatalouden muuntokurssi eri kansallisissa valuutoissa,
            
         ON ANTANUT TÄMÄN ASETUKSEN:
   1 artikla
   Vahvistetaan tämän asetuksen liitteen mukaisesti kaikissa niiden jäsenvaltioiden kansallisissa valuutoissa, jotka eivät ole ottaneet käyttöön yhtenäisvaluuttaa, markkinointivuodeksi 2005/2006 erityinen maatalouden muuntokurssi, jota käytetään asetuksen (EY) N:o 1260/2006 4 artiklassa tarkoitettujen sokerijuurikkaan vähimmäishintojen sekä saman asetuksen 15 artiklassa tarkoitettujen tuotantomaksujen ja tarvittaessa 16 artiklassa tarkoitetun lisämaksun muuntamiseen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä heinäkuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä elokuuta 2006.
      
         
            Komission puolesta
         
         Jean-Luc DEMARTY
         
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 58, 28.2.2006, s. 1.
   
      (2)  EYVL L 159, 1.7.1993, s. 94. Asetus sellaisena kuin se on viimeksi muutettuna asetuksella (EY) N:o 1509/2001 (EYVL L 200, 25.7.2001, s. 19).
   
      (3)  EYVL L 178, 30.6.2001, s. 1. Asetus kumottu asetuksella (EY) N:o 318/2006.
   
      (4)  EYVL L 349, 24.12.1998, s. 1.
   
      LIITE
      
                  Erityinen muuntokurssi
               
            
                  1 euro =
               
               
                  29,0021
               
               
                  Tšekin korunaa
               
            
                  7,45928
               
               
                  Tanskan kruunua
               
            
                  15,6466
               
               
                  Viron kruunua
               
            
                  0,574130
               
               
                  Kyproksen puntaa
               
            
                  0,696167
               
               
                  Latvian latia
               
            
                  3,45280
               
               
                  Liettuan litiä
               
            
                  254,466
               
               
                  Unkarin forinttia
               
            
                  0,429300
               
               
                  Maltan liiraa
               
            
                  3,92889
               
               
                  Puolan zlotya
               
            
                  239,533
               
               
                  Slovenian tolaria
               
            
                  39,0739
               
               
                  Slovakian korunaa
               
            
                  9,37331
               
               
                  Ruotsin kruunua
               
            
                  0,684339
               
               
                  Englannin puntaa